Ọ̀rẹ́ mi, iṣẹ́ tí Olódùmarè bá rán ọ, jẹ́ ẹ fún àwọn ọmọ aráyé; má ṣe jẹ́ kí ó rẹ̀ ọ́. Bí àwọn ènìyàn bá ka ìwé rẹ tí Ọlọ́run Ọba sì ti ibẹ̀ kọ́ wọ́n lọ́gbọ́n èyínì ni pé wíwá sí ayé rẹ ṣe ọmọnìkejì rẹ ní rere. Jọ̀wọ́ mo bẹ̀ ọ́, ìrẹ̀lẹ̀ ṣe pàtàkì nínú ìwà, má ṣe fi ara rẹ wé àwọn ẹlòmíràn, ìgbà tí wọ́n bá lo ẹ̀bún tí Olódùmarè fún wọn tán, wọn a gbé ìgbéraga wọ̀ bí ẹ̀wù wọn a wí pé àwọn nìkan ṣoṣo ní ń bẹ. Kò sí ẹni tí ń bẹ àfi Ọlọ́run Ọba. Rántí pé ẹni tí ó dá erùpẹ̀ ilẹ̀, tí ó dá omi, tí ó dá igi, eeléyìínì lè lo àwọn ẹlòmíràn fún ìràpadà àwọn aráyé. Dúpẹ́ lọ́wọ́ Ọlọ́run Ọ̀gá Ògo bí a bá kà ọ́ yẹ láti ran ẹlòmíràn lọ́wọ́, ìwọ ọ̀rẹ́ mi. Mo dúpẹ́ púpọ̀ fún iṣẹ́ tí ó ṣe fún mi láti ọjọ́ tí mo ti ń tọ̀ ọ́ wá wọ̀nyí mo sì ṣe àkíyèsí pé iṣẹ náà kò jọ̀ lójú ṣùgbọ́n kàkà bẹ́ẹ̀ ó ń fún ọ ní ìrẹ̀lẹ̀ ni. Olódùmarè mọ ohun tí òun ń ṣe: kò jẹ́ sọ wúrà Rẹ̀ sí iwájú ajá, bẹ́ẹ̀ ni kò jẹ́ gbé òkúta olówó iyebíye rẹ̀ síwájú ẹlẹ́dẹ̀, ẹni tí ó bá mọ àǹfààní lò ni Ọlọ́run Ọba ń fi àǹfààní fún.
Ore mi, ise ti Olodumare ba ran o, je e fun awon omo araye; ma se je ki o re o. Bi awon eniyan ba ka iwe re ti Olorun Oba si ti ibe ko won logbon eyini ni pe wiwa si aye re se omonikeji re ni rere. Jowo mo be o, irele se pataki ninu iwa, ma se fi ara re we awon elomiran, igba ti won ba lo ebun ti Olodumare fun won tan, won a gbe igberaga wo bi ewu won a wi pe awon nikan soso ni n be. Ko si eni ti n be afi Olorun Oba. Ranti pe eni ti o da erupe ile, ti o da omi, ti o da igi, eeleyiini le lo awon elomiran fun irapada awon araye. Dupe lowo Olorun Oga Ogo bi a ba ka o ye lati ran elomiran lowo, iwo ore mi. Mo dupe pupo fun ise ti o se fun mi lati ojo ti mo ti n to o wa wonyi mo si se akiyesi pe ise naa ko jo loju sugbon kaka bee o n fun o ni irele ni. Olodumare mo ohun ti oun n se: ko je so wura Re si iwaju aja, bee ni ko je gbe okuta olowo iyebiye re siwaju elede, eni ti o ba mo anfaani lo ni Olorun Oba n fi anfaani fun.